ananddey/assamese-wiki-corpus huggingface dataset:
আকৌ এদিন

আকৌ এদিন নাটকখন ৰাজদ্বীপে হেঙুল থিয়েটাৰৰ ২০১৪-১৫ বৰ্ষৰ বাবে ৰচনা কৰিছে।

অভিনয় শিল্পীসকল

আকাশদ্বীপ, আঙুৰলতা, বিপুল বৰা, আলোকজ্যোতি, জীৱন হাতীকাকতী আদি।

কাহিনী

'আকৌ এদিন' ইতিমধ্যে গীতিকাৰ হিচাপে পৰিচিত ৰাজদ্বীপৰ নাট্যকাৰ হিচাপে অসমৰ ভ্ৰাম্যমাণ থিয়েটাৰতপ্ৰথম পদক্ষেপ । নাটকখনৰ মুখ্য আকৰ্ষণ হিচাপে আছিল ইতিমধ্যে ইউ টিউবত জনপ্ৰিয়তা অৰ্জন কৰা পাপনৰ কণ্ঠত ‘আকৌ এদিন’ শীৰ্ষক কবিতাটো। লগতে আছিল জুবিন গাৰ্গৰ কন্ঠৰ জনপ্ৰিয়তা অৰ্জন কৰা ‘আকৌ এদিন আকাশতে মেঘৰে ফুল’ গীতটো। এক জটিল মানসিক ৰোগত আক্ৰান্ত এজন মেকানিক (আকাশদ্বীপ)। শোৱাৰ লগে লগে সকলো পাহৰি যায় আৰু প্ৰত্যেক দিন ৰাতিপুৱা এজন নতুন মানুহ হৈ পৰে নায়কজন। সেয়েহে সদায় পিতৃয়ে ৰাতিপুৱা শুই উঠাৰ পাছতে এখন ডায়েৰি দি থৈ যায় য’ত তেওঁৰ জীৱন সম্পৰ্কে সকলো লিখা থাকে। নায়কে এজনী ছোৱালীৰ প্ৰেমত পৰিছিল। সদায় বাছষ্টপলৈ যায় তাইক চাবলৈ, কিন্তু কেতিয়াও তাইক মাতিবলৈ সাহস কৰিব পৰা নাছিল। তাইৰ বাবেই সদায় ৰাতি নায়কে গায় প্ৰেমৰ গান প্ৰেমৰ পদ্য; কিন্তু তাইক মুখ খুলি একো ক’বলৈ সাহস কৰিব নোৱাৰে। এনেদৰেই পাৰ হৈছিল তাৰ দিনবোৰ। এদিন সি তাইক প্ৰেমৰ প্ৰস্তাৱ দিবলৈ গোটেই বাছষ্টপটো ফুলেৰে সজাই থৈছিল। কিন্তু তাইক নিজৰ বিষয়ে কোৱাৰ আগতে এটা বিশেষ পৰিস্থিতিত পুলিচৰ লক আপত সোমাব লগীয়া হৈছিল আৰু লক আপত এবাৰ টোপনি যোৱাৰ পাছত নায়কে মানসিক ৰোগটোৰ বাবে নিজৰ বিষয়ে সকলো পাহৰি পেলালে। তাৰ পাছত সি লক আপৰ পৰা পলাবলৈ সক্ষম হৈছিল। ইফালে বিশেষ পৰিস্থিতিত ঘৰৰ পৰা পলাই অহা মেডিকেল কলেজৰ ছাত্ৰী নায়িকাক (আঙুৰলতা) লগ পায় নায়কে। তাৰপাছত দুয়ো একেলগে এখন গাঁৱত আশ্ৰয় লয়গৈ। দুয়ো গাঁওখনত প্ৰেমাষ্পদ হিচাপে চিনাকী দি এঘৰত আশ্ৰয় লয়। তাৰ পাছত দুয়োৰে এটা সম্পৰ্ক গঢ় লৈ উঠে। ইফালে মানসিক ৰোগটোৰ বাবে আগৰ জীৱনৰ সকলো কথা পাহৰি পেলাইছিল নায়কে। কিন্তু কাহিনীৰ পাকচক্ৰত নায়িকাই তাৰ আগৰ জীৱনৰ সকলো সম্ভেদ পায়। তাৰপাছত নায়িকাই নায়কক হেৰাই যোৱা জীৱনটো ঘূৰাই দিলে নে সদায় তাক আন্ধাৰৰ মাজতে ৰাখি নিজৰ কৰি ৰাখিলে তাকে লৈ পৰৱৰ্তী কাহিনীভাগ আগবাঢ়িছে।

তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰৰ নাটক
এ কে প্ৰেমজম

এ কে প্ৰেমজম (জন্ম ১২ আগষ্ট ১৯৩৮) এগৰাকী ভাৰতীয় সংসদ সদস্য আৰু সমাজকৰ্মী।

প্ৰাথমিক জীৱন আৰু শিক্ষা

এ কে প্ৰেমজমৰ কেৰেলাৰ কান্নুৰৰ পল্লিকুন্নুত জন্ম হৈছিল৷ তেওঁ কলিকতা বিশ্ববিদ্যালয়ৰ অধীনত প্ৰভিডেন্স কলেজত, মাদ্ৰাজ বিশ্ববিদ্যালয়ৰ অধীনত চৰকাৰী ব্ৰেনেন কলেজ, থালাছেৰী আৰু কেৰালা বিশ্ববিদ্যালয়ৰ অধীনত ইউনিভাৰ্চিটি কলেজত শিক্ষা গ্ৰহণ কৰে। তেওঁ কলা বিষয়ত স্নাতকোত্তৰ ডিগ্ৰী লাভ কৰিছে। তেওঁ শিক্ষয়িত্ৰী হিচাপে কৰ্মজীৱন আৰম্ভ কৰিছিল। ১৯৯১ চনৰ পৰা ১৯৯৪ চনলৈকে কোজিকোড়ৰ চৰকাৰী কলা মহাবিদ্যালয়ৰ তেওঁ অধ্যক্ষ আছিল।

ৰাজনৈতিক পৰিক্ৰমা

এ.কে প্ৰেমজমে নিজৰ ৰাজনৈতিক কেৰিয়াৰ আৰম্ভ কৰিছিল কোজিকোড়ৰ মেয়ৰ হিচাপে। ১৯৯৫ চনৰ পৰা ১৯৯৮ চনলৈকে এই পদত অধিষ্ঠিত হৈছিল।১৯৯৮ চনত দ্বাদশ লোকসভালৈ আৰু ১৯৯৯ চনত ত্ৰয়োদশ লোকসভালৈ তেওঁ নিৰ্বাচিত হৈছিল৷ তেওঁ নিখিল ভাৰত গণতান্ত্ৰিক মহিলা সন্থাৰ কেন্দ্ৰীয় সমিতিৰ সদস্য আছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
তিনি জ্ঞানী বান্দৰ

তিনি জ্ঞানী বান্দৰ (; ) জাপানৰ লোক-সংস্কৃতিত প্ৰচলিত একপ্ৰকাৰৰ প্ৰতীক। তিনিটা জাপানী বান্দৰে তিনি ভিন ভিন ভংগীত থকা এই প্ৰতীকে বেয়া নাচাবা, বেয়া নুশুনিবা, বেয়া নকবা বুজায়। এই তিনি বান্দৰৰ নাম ক্ৰমে মিজাৰু, যিয়ে নিজৰ চকু ঢাকি বেয়া নাচায়; কিকিজাৰু, যিয়ে নিজৰ কাণ ঢাকি বেয়া নুশুনে; আৰু ইৱাজাৰু যিয়ে নিজৰ মুখ ঢাকি বেয়া নকয়। লাফকাদিঅ' হিয়াৰ্ণে এই তিনি বান্দৰক তিনি মায়াময় বান্দৰ হিচাপে অভিহিত কৰিছে।

এই তিনি বান্দৰৰ প্ৰতীকৰ সৈতে বিভিন্ন অৰ্থ আৰু প্ৰবচন জড়িত হৈ আছে যদিও বেছি ভাগে ভাল মন, বাণী আৰু কৰ্মক সমৰ্থন জনায়।

জাপানৰ বাহিৰত বান্দৰ কেইটাক কেতিয়াবা মিজাৰু, মিকিজাৰু আৰু মাজাৰু, নামেৰেও জনা যায়। জাপানী নামৰ অপভ্ৰংশ ঘটি তেনে হৈছে। এই বান্দৰ কেইটা জপানীজ মেকাক প্ৰজাতিৰ। মহাত্মা গান্ধীয়ে এই বান্দৰ কেইটাক জনপ্ৰিয়কৰণত বিশেষ ভূমিকা গ্ৰহণ কৰিছিল সেয়ে ইয়াক গান্ধীৰ বান্দৰ বুলিও কোৱা হয়। গান্ধীৰ তিনি বান্দৰৰ নাম বাপু, কেতন আৰু বান্দৰ।
]]ত মহাত্মা গান্ধীৰ তিনি বান্দৰ বাপু, কেতন আৰু বান্দৰৰ মূৰ্তি

তথ্য উৎস

বাহ্যিক সংযোগ

চিত্ৰ বিথিকা
সংগৃহীত তথ্য

শ্ৰেণী:প্ৰতীক
শ্ৰেণী:জাপান
শ্ৰেণী:মহাত্মা গান্ধী
বলধাৰোহী

বলধাৰোহী (ইংৰাজী: Baladharohi) (২০২১) প্ৰকল্প ৰঞ্জন ভাগৱতীৰ একমাত্ৰ অসমীয়া কবিতা-সংকলন। ২০২১ চনৰ জানুৱাৰী মাহত অসম পাবলিচিং কোম্পানীয়ে সংকলনটি প্ৰকাশ কৰে।

বিষয়বস্তু

কবিতা-সংকলনটিত মুঠ আঠত্ৰিছটা কবিতা সন্নিৱিষ্ট হৈছে। প্ৰথম ছটা কবিতাৰ ৰচনাকাল ১৯৯৭-২০১৫ আৰু বাকীখিনি কবিতাৰ ৰচনাকাল ২০১৯-২০২০। সমালোচক সিদ্ধাৰ্থ গোস্বামীৰ মতে কবিতাবোৰত প্ৰচ্ছন্ন হৈ আছে সমাজ সমালোচনা, ব্যৱস্থাৰ প্ৰতি ব্যংগ, বিদ্ৰূপ, শ্লেষ৷

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:কবিতা
শ্ৰেণী:অসমীয়া কবিতাপুথি
আৰ্য্যভট্ট

আৰ্য্যভট্ট ভাৰতীয় গণিত আৰু জ্যোতিৰ্বিজ্ঞানৰ ধ্ৰুপদী যুগৰ অন্যতম শ্ৰেষ্ঠ গণিতজ্ঞ-জ্যোতিৰ্বিজ্ঞানী আছিল। আৰ্য্যভট্ট বা প্ৰথম আৰ্যভট (৪৭৬–৫৫০ খ্ৰীষ্টাব্দ) ৰ উল্লেখযোগ্য গ্ৰন্থসমূহৰ ভিতৰত "আৰ্যভট "(৪৯৯ খ্ৰীষ্টাব্দ, যেতিয়া তেওঁৰ বয়স ২৩ বছৰ আছিল) আৰু "আৰ্য-সিদ্ধান্ত।"

উদ্ধৃতি

পৃথিৱীৰ গোলকটো কোনো ধৰণৰ সহায় নোহোৱাকৈ মহাকাশত অৱস্থিত... যেনেকৈ কদম্ব ফুলৰ ঘূৰণীয়া ফুলৰ থোপা এটা চাৰিওফালৰ পৰা ফুলেৰে আবৃত হৈ থাকে, তেনেকৈ পৃথিৱীৰ গোলকটোও স্থলজ বা জলজ সকলো জীৱই আগুৰি আছে।
Aryabhata, (Aryabhatiya, Gola 6-7), quoted in C. K. Raju. Cultural Foundations of Mathematics: The Nature of Mathematical Proof and the Transmission of the Calculus from India to Europe. Pearson Education India, 2007
যেতিয়া ষাঠি গুণ ষাঠি বছৰ আৰু তিনি চতুৰ্থাংশ যুগ (বৰ্তমানৰ যুগৰ) পাৰ হৈ গৈছিল, তেতিয়া মোৰ জন্মৰ পৰা তেত্ৰিশ বছৰ পাৰ হৈ গৈছিল।
quoted in : Bhaskar Kamble, The Imperishable Seed: How Hindu Mathematics Changed the World and why this History was Erased, Garuda Prakashan Private Limited, 2022 ISBN	9798885750189
ইয়াত কোৱা হৈছে যে আজি অনুসৰণ কৰা কেলেণ্ডাৰ অনুসৰি ৪৯৯ খ্ৰীষ্টাব্দৰ ২১ মাৰ্চৰ সৈতে মিল থকা তাৰিখটোত আৰ্যভটৰ বয়স হুবহু ২৩ বছৰ আছিল
নাৱেৰে যাত্ৰা কৰা ব্যক্তিয়ে যেনেকৈ নদীৰ দুয়োপাৰৰ স্থিৰ বস্তুবোৰ পিছলৈ গতি কৰা দেখা পায়, ঠিক তেনেকৈয়ে লংকাৰ বাসিন্দাসকলেও স্থিৰ তৰাবোৰ সঠিক পশ্চিম দিশলৈ গতি কৰা দেখা পায়। (এনে লাগে যেন) নক্ষত্ৰমণ্ডল আৰু গ্ৰহৰে গঠিত এই সমগ্ৰ গঠনটো ‘প্ৰবাহ’ নামৰ বতাহে অহৰহ পশ্চিম দিশলৈ ঠেলি দি আছে—আৰু এই বতাহৰ বাবেই নক্ষত্ৰমণ্ডল উদয় আৰু অস্ত যায়।
quoted in : Bhaskar Kamble, The Imperishable Seed: How Hindu Mathematics Changed the World and why this History was Erased, Garuda Prakashan Private Limited, 2022 ISBN	9798885750189
১০০ যোগ কৰি ৪, ৮ ৰে গুণ কৰা, আৰু ৬২,০০০ লৈ যোগ কৰা: এটা বৃত্তৰ পৰিধিৰ হুবহু ২ টা ওচৰৰ আনুমানিক, যিটো হ'ল ২০,০০০।
According to the verse, Aryabhata’s value of π equals (100+4)×8 + 62000)/20000, which is 3.1416. Ganitapada 10
quoted in : Bhaskar Kamble, The Imperishable Seed: How Hindu Mathematics Changed the World and why this History was Erased, Garuda Prakashan Private Limited, 2022 ISBN	9798885750189

আৰ্য্যভট্টৰ বিষয়ে

জ্যামিতিৰ ক্ষেত্ৰত হিন্দুসকল ইমান সফল হোৱা নাছিল। খ্ৰীষ্টৰ জন্মৰ কেইশ বছৰ আগতে পুৰোহিতসকলে বেদী জোখা আৰু নিৰ্মাণ কৰাৰ সময়ত পাইথাগোৰাছৰ উপপাদ্য (য’ত কোৱা হৈছে যে সোঁ ত্ৰিভুজৰ হাইপ’টেনছৰ বৰ্গটো আন দুফালৰ বৰ্গৰ যোগফলৰ সমান) প্ৰণয়ন কৰিছিল। আৰ্যভট্টে— হয়তো গ্ৰীকসকলৰ প্ৰভাৱত—ত্ৰিভুজ, ট্ৰেপেজয়ড আৰু বৃত্তৰ ক্ষেত্ৰফল নিৰ্ণয় কৰিছিল আৰু π (ব্যাসৰ আৰু বৃত্তৰ পৰিধিৰ অনুপাত) ৩.১৪১৬ মান নিৰ্ধাৰণ কৰিছিল—এই মান ইমানেই সঠিক যে পূৰ্বাখাৰ (১৪২৩–৬১) সময়লৈকে কোনো ইউৰোপীয়ই ইয়াৰ সমান কৰিব নোৱাৰিলে। ভাস্কৰে ডিফাৰেন্সিয়েল কেলকুলাছৰ এক ব্যাপক ধাৰণা দিছিল, আৰ্যভট্টে চাইনৰ তালিকা প্ৰস্তুত কৰিছিল আৰু সূৰ্য্যসিদ্ধান্তই গ্ৰীকসকলৰ জ্ঞানতকৈ বহু উচ্চমানৰ ত্ৰিকোণমিতিৰ ব্যৱস্থা উপস্থাপন কৰিছিল।
Will Durant, Our Oriental Heritage : India and Her Neighbors.

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:গণিতজ্ঞ
শ্ৰেণী:জ্যোতিৰ্বিজ্ঞানী
শ্ৰেণী:মৃত ব্যক্তি
পৰুৱা (ভূত)

পৰুৱা এবিধ খৰতকীয়া স্ত্ৰী জাতীয় অপদেৱতা। তিনি আলি বা চাৰি আলিৰ মূৰত হে পৰুৱাক লগ পোৱা যায়। অকলশৰীয়া ৰাতি পৰুৱাই লগ পালে যাত্ৰীক ডাঠ আন্ধাৰে আৱৰি ধৰে আৰু আচল বাটটো পাহৰাই দিয়ে। তেনেদৰে বাট হেৰুওৱা মানুহক ক্ৰমে মূল বাটৰ পৰা দূৰলৈ লৈ যায়। ৰাতিৰ ৰাতিটো একে ঠাইত ঘূৰাই ফুৰে। অন্যলোকে পোহৰ দেখুৱাই লৈ গ'লেহে পৰুৱাই এৰা দিয়ে।

তথ্য সংগ্ৰহ

শ্ৰেণী:লোককথাৰ জীৱ
শ্ৰেণী:ভূত-প্ৰেত
বৰাহ

বৰাহ হৈছে হিন্দু ধৰ্মৰ ভগৱান শ্ৰীবিষ্ণুৰ তৃতীয় অৱতাৰ। ত্ৰেতা যুগত ভগৱান শ্ৰীবিষ্ণু মহাদৈত্য হিৰণ্যাক্ষক বধ কৰাৰ বাবে মৰ্ত্তলোকত বৰাহ ৰূপত অৱতীৰ্ণ হৈছিল।
পুৰাণত উল্লেখ কৰা মতে হিৰণ্যাক্ষ নামৰ মহাদৈত্য পৃথিৱী অৰ্থাৎ ধৰিত্ৰীদেৱীক মহাজাগতিক নামৰ মহাসমুদ্ৰৰ তলত নিমজ্জিত কৰি ৰাখিছিল। ভগৱান শ্ৰীবিষ্ণু বৰাহৰ ৰূপত মৰ্ত্তলোকত অৱতীৰ্ণ হৈ হিৰণ্যাক্ষক বধ কৰি ধৰিত্ৰীদেৱীক মহাসমুদ্ৰৰ পৰা উদ্ধাৰ কৰিছিল। তেওঁ ধৰিত্ৰীদেৱীক পত্নী ৰূপত গ্ৰহণ কৰিছিল। শাস্ত্ৰত বৰ্ণিত প্ৰাগজ্যোতিষপুৰৰ ৰজা নৰকাসুৰ তেওঁলোকৰ পুত্ৰ।

শিল্পকলাত বৰাহক অৰ্ধ মনুষ্য, অৰ্ধ গাহৰিৰ ৰূপত কল্পনা কৰা হয়। তেওঁৰ চতুৰ্ভূজত শঙ্খ-চক্ৰ-গদা-পদ্ম ধাৰণ আৰু মুখত উদ্ধাৰকৃত পৃথিৱীৰ চিত্ৰত চিত্ৰাঙ্কিত কৰা হয়। বৰাহ পুৰাণ গ্ৰন্থত বৰাহৰ পূৰ্ণাঙ্গ উপখ্যান লিপিবদ্ধ কৰা হৈছে।

তথ্যসূত্ৰ

শ্ৰেণী:বিষ্ণুৰ অৱতাৰ
শ্ৰেণী:হিন্দুধৰ্মৰ দেৱ দেৱী
নিহিত নাৰীবাদ

ৰাষ্ট্ৰ কৰ্তৃপক্ষই নাৰীবাদী বক্তৃতাক সহযোগিতা কৰি আৰু নাৰীবাদী কৰ্মী তথা গোটসমূহক নিজৰ এজেণ্ডাৰ বাবে যন্ত্ৰ হিচাপে ব্যৱহাৰ কৰি সংঘাতত হস্তক্ষেপক বৈধতা প্ৰদান কৰাৰ প্ৰচেষ্টা হিচাপে নিহিত নাৰীবাদক জনা যায়। এই শব্দটো আমেৰিকাৰ নেতৃত্বত আফগানিস্তান আক্ৰমণৰ বিশ্লেষণত প্ৰৱৰ্তন কৰা হৈছিল যদিও কেইবাটাও ঐতিহাসিক উদাহৰণৰ ক্ষেত্ৰতো প্ৰয়োগ কৰিব পাৰি; য’ত নাৰীৰ অধিকাৰক পশ্চিমীয়া হস্তক্ষেপবাদৰ ন্যায্যতা আৰু বৈধতা হিচাপে ব্যৱহাৰ কৰা হৈছিল।

ধাৰণা

মূলতঃ কানাডাৰ লিংগ গৱেষক ক্ৰীষ্টা হাণ্টে ২০০১ চনত আমেৰিকাৰ নেতৃত্বত আফগানিস্তানত হোৱা আক্ৰমণৰ লিংগভিত্তিক প্ৰকৃতি আৰু জনসাধাৰণৰ দৃষ্টিত সন্ত্ৰাসবাদৰ বিৰুদ্ধে যুদ্ধক ন্যায্যতা প্ৰদান কৰাৰ আমেৰিকা চৰকাৰৰ প্ৰথাৰ বৰ্ণনাৰ বাবে নিহিত নাৰীবাদৰ ধাৰণাগত কাঠামো প্ৰস্তুত কৰিছিল। হাণ্টে এই ধাৰণাটোক "নাৰীৰ স্বাৰ্থ সেৱা কৰা বুলি দাবী কৰা ৰাজনৈতিক প্ৰকল্পত নাৰীবাদী বক্তৃতা আৰু নাৰীবাদী কৰ্মীসকলক অন্তৰ্ভুক্ত কৰা, কিন্তু শেষত সেই লক্ষ্যক অধীনস্থ আৰু/বা ওফৰাই পেলোৱা" বুলি সংজ্ঞায়িত কৰিছে।হাণ্টে ২০০৩ চনত ইৰাক আক্ৰমণৰ সংবাদ মাধ্যমত প্ৰকাশ পোৱা আমেৰিকাৰ প্ৰতিৰক্ষা বিভাগৰ "নিহিত সাংবাদিকতা" বা "নিহিত গণমাধ্যম" পদ্ধতিক বুজাই নিহিত নাৰীবাদ শব্দটোৰ উদ্ভাৱন কৰিছিল।আমেৰিকা চৰকাৰে সাংবাদিক, ফটোগ্ৰাফাৰ আৰু কেমেৰাৰ লোকসকলক সামৰিক ইউনিটসমূহৰ সৈতে সংযুক্ত কৰিছিল আৰু তেওঁলোকক যুদ্ধৰ ফ্ৰণ্টলাইনত প্ৰৱেশৰ অনুমতি দিছিল।যদিও "নিহিত সাংবাদিকতা"ই জনসাধাৰণক ইৰাকৰ পৰিস্থিতিৰ ওপৰত একছেটীয়া দৃষ্টি নিক্ষেপ কৰিবলৈ অনুমতি দিছিল, এই প্ৰথাক সমস্যাজনক বুলি গণ্য কৰা হৈছিল, কাৰণ ই স্বতন্ত্ৰ প্ৰতিবেদনক ক্ষতিগ্ৰস্ত কৰিব পাৰে আৰু চৰকাৰৰ পছন্দক প্ৰসাৰিত কৰিব পাৰে।

আধিপত্যবাদী পশ্চিমীয়া নাৰীবাদ আৰু উত্তৰ-ঔপনিৱেশিক সমালোচনা

হাণ্টে লক্ষ্য কৰিছে যে ঔপনিৱেশিক প্ৰকল্পত নিহিত নাৰীবাদৰ যুক্তি আৰু সন্ত্ৰাসবাদৰ বিৰুদ্ধে যুদ্ধৰ মাজত এক আকৰ্ষণীয় সাদৃশ্য আছে। দুয়োজনেই সহজাতভাৱে ইউৰোকেন্দ্ৰিক আৰু পশ্চিমক সাংস্কৃতিক আৰু নীতিগতভাৱে "অ-আধুনিক" পূবৰ সমাজতকৈ উচ্চ বুলি উপস্থাপন কৰে। এই যুক্তিয়ে পশ্চিমীয়া দেশসমূহক হস্তক্ষেপ কৰি আন মহিলাসকলৰ "একক গোট"ক উদ্ধাৰ কৰাৰ বিশেষাধিকাৰ দিব, যিসকলৰ নিজাববীয়াকৈ কোনো সংস্থা নাই। স্পিভাকৰ বিখ্যাত উত্তৰ-ঔপনিৱেশিক সমালোচনা "Can the Subaltern speak?" এই সম্পৰ্কক "শ্বেতাংগ পুৰুষে মটীয়া বৰণৰ মহিলাক মটীয়া বৰণৰ পুৰুষৰ পৰা ৰক্ষা কৰা" কৌশলৰ সৈতে সংক্ষিপ্ত কৰে। এই বিশ্লেষণটো আফগানিস্তানত তালিবান পুৰুষক পশ্চিমৰ সহায়ৰ প্ৰয়োজন হোৱা ভুক্তভোগী হিচাপে উপস্থাপন কৰা মহিলাসকলৰ বাবে বিপদ হিচাপে ফ্ৰেমৱৰ্ক কৰি আমেৰিকা চৰকাৰে গ্ৰহণ কৰা আপাত দৃষ্টিত নব্য সাম্ৰাজ্যবাদী কৌশলৰ ক্ষেত্ৰতো প্ৰয়োগ কৰিব পাৰি। পশ্চিমীয়া আধিপত্যবাদী নাৰীবাদৰ বৈশিষ্ট্য আছিল পশ্চিমীয়া অভিনেতাসকলে আফগান মহিলা গোটসমূহৰ মতামতক অৱজ্ঞা কৰা যিয়ে যুক্তি দিছিল যে যুদ্ধই নিশ্চিতভাৱে নাৰীৰ ওপৰত নেতিবাচক প্ৰভাৱ পেলাব আৰু মৌলবাদী আৱেগক ইন্ধন যোগাব। ইয়াৰ পিছত বুছৰ এজেণ্ডাক প্ৰকৃততে ইছলামিক মূল্যবোধৰ ওপৰত আক্ৰমণ বুলি ব্যাখ্যা কৰা হৈছিল আৰু ইয়াৰ ফলত ৰক্ষণশীল শক্তিসমূহৰ প্ৰতিক্ৰিয়াৰ সৃষ্টি হৈছিল।বিশেষকৈ সংবাদ মাধ্যমত নাৰী আৰু শিশুক যুদ্ধ বা অত্যাচাৰৰ বলি হোৱা দৃশ্যগত উপস্থাপনত আধিপত্যবাদী নাৰীবাদেও বাইনাৰী লিংগ ভূমিকা পুনৰুত্পাদন কৰাৰ প্ৰৱণতা থাকে।

তথ্যসূত্ৰ

শ্ৰেণী:নাৰীবাদ
শ্ৰেণী:নাৰীবাদী তত্ত্ব
শ্ৰেণী:নাৰীৰ অধিকাৰ
কেৱট

কেৱট হিন্দু মহাকাব্য ৰামায়ণৰ এটি চৰিত্ৰ৷ বনবাসৰ সময়ত তেৱেঁ ৰাম, সীতা আৰু লক্ষ্মণক নাৱত তুলি লৈ গংগা নদী পাৰ কৰাই দিছিল৷ এই কাহিনীটো ৰামায়ণৰ অযোধ্যা কাণ্ডত বৰ্ণিত আছে৷

কিংবদন্তি

কেৱট হৰিবংশ কীৰ সমাজৰ লোক আছিল। কেৱট শ্ৰীৰামচন্দ্ৰৰ এগৰাকী বিশেষ ভক্ত আছিল। কোৱা হয় যে, পৃথিৱীৰ আৰম্ভণিতে যেতিয়া গোটেই পৃথিৱীখন প্লাবিত হৈছিল, তেতিয়া নাৱৰীয়াগৰাকী এটি কাছৰ অৱতাৰত জন্মগ্ৰহণ কৰিছিল। কাছ অৱতাৰত তেওঁ ঈশ্বৰৰ প্ৰতি এক মহান ভক্তিভাৱ ৰাখিছিল। তেওঁ তেওঁৰ মুক্তিৰ বাবে ভগৱান বিষ্ণুৰ বুঢ়া আঙুলি স্পৰ্শ কৰিবলৈ অপাৰ চেষ্টা চলায় যদিও তেওঁ বিফল হয়৷ অৱশেষত তেওঁ বহু যুগ ভগৱানৰ ওচৰত তপস্যা কৰিছিল আৰু ত্ৰেতা যুগত, এগৰাকী নাৱৰীয়া হিচাপে জন্ম গ্ৰহণ কৰিছিল৷ ভগৱান বিষ্ণুৰ অৱতাৰ ভগৱান ৰামক সেৱা কৰিছিল৷

তথ্যসূত্ৰ

শ্ৰেণী:ৰামায়ণৰ চৰিত্ৰ
নেতাজী ভৱন

নেতাজী ভৱন পশ্চিম বংগৰ কলকাতাত অৱস্থিত এটা ঐতিহ্যমণ্ডিত ভৱন, যাক ভাৰতীয় ৰাষ্ট্ৰীয়তাবাদী "নেতাজী" সুভাষ চন্দ্ৰ বসুৰ জীৱনৰ এক স্মাৰক আৰু গৱেষণা কেন্দ্ৰ হিচাপে ৰক্ষণাবেক্ষণ কৰা হৈছে। বৰ্তমান ই নেতাজী ৰিচাৰ্ছ ব্যুৰোৰ মুখ্য কাৰ্যালয়।

ইতিহাস

১৯০৯ চনত বসুৰ পিতৃয়ে নিৰ্মাণ কৰা এই ঘৰটো বৰ্তমান নেতাজী ৰিচাৰ্ছ ব্যুৰোৰ অধীনস্থ আৰু পৰিচালিত। ইয়াত সংগ্ৰহালয়, আৰ্কাইভ আৰু পুথিভঁৰাল আছে। এই ব্যুৰো সুগতা বসু আৰু তেওঁৰ মাতৃ কৃষ্ণ বসুৱে পৰিচালনা কৰে। কলকাতাৰ লালা লাজপত ৰায় সৰণিত এই ভৱনটো অৱস্থিত।

১৯৪১ চনত নেতাজী ভৱনত গৃহবন্দীৰ হৈ থকাৰ পৰা পলায়ন কৰি বসুৱে বাৰ্লিনলৈ যায়। ইয়াৰ পিছত তেওঁ ছাবমেৰিনত (জাৰ্মান ইউ-বোট U-180 আৰু জাপানী চাবমেৰিন I-29) জাপানৰ দখলত থকা দক্ষিণ-পূব এছিয়ালৈ যাত্ৰা কৰে। ভাৰতীয় জাতীয় সেনা সংগঠিত কৰি তেওঁ ইম্পেৰিয়েল জাপানী সেনাবাহিনীৰ সৈতে ব্ৰিটিছ ৰাজৰ বিৰুদ্ধে যুদ্ধত লিপ্ত হয়।

নেতাজী ভৱন সংগ্ৰহালয়টোত বসুৰ ভৰিৰ ছাপৰ অৱশেষ প্ৰদৰ্শিত হৈছে। এই ভৱন দ্বিতীয় বিশ্বযুদ্ধৰ পিছত মহাত্মা গান্ধী আৰু জৱাহৰলাল নেহৰুৱে ভ্ৰমণ কৰে। শেহতীয়াকৈ ২০০৭ চনত জাপানৰ প্ৰধানমন্ত্ৰী শ্বিনজো আবেই নেতাজী ভৱন ভ্ৰমণ কৰে।

প্ৰসংগ

বাহ্যিক সংযোগ

Netaji Research Bureau

শ্ৰেণী:পশ্চিম বংগৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
শ্ৰেণী:ভাৰতৰ জীৱনীমূলক সংগ্ৰহালয়
শ্ৰীশ্ৰী শ্ৰীৰাম আতা

শ্ৰীৰাম আতা (ইংৰাজী : Shriram Ata) হ'ল মহাপুৰুষীয়া বৈষ্ণৱ গুৰু পৰম্পৰাৰ অন্তৰ্গত চলিহা বাৰেঘৰ সত্ৰৰ তৃতীয়গৰাকী ধৰ্মাচাৰ্য (সত্ৰাধিকাৰ)৷ তেখেত একাধাৰে এগৰাকী সাহিত্য‍িক, সংগীতজ্ঞ, নাট্যকাৰ, সমাজসংগঠক, গীতিকাৰ, সুৰকাৰ, গায়ক, শিল্পী আছিল৷ শ্ৰীৰাম আতা হিচাপে জনাৰ লগতে‍ তেখেতক শ্ৰীৰামদেৱ নামেৰেও জনা যায়৷ অসমৰ বৈষ্ণৱ ইতিহাসত শ্ৰীৰাম নামৰ তিনিজন সন্ত-মহন্তৰ নাম পোৱা যায়৷ সেইসকল হ'ল- আঁহতগুৰিৰ শ্ৰীৰাম আতা, বুঢ়া শ্ৰীৰাম আৰু এই লেখাত আলোচনা কৰা শ্ৰীৰাম আতা৷ বাকী দুজনৰ পৰা পৃথককৈ আৰু দ্ব্যৰ্থতা সৃষ্টি নহ'বৰ বাবে এইজনা শ্ৰীৰামক বাৰেঘৰীয়া শ্ৰীৰাম নামে অভিহিত কৰা হৈছে৷ শংকৰদেৱৰ দ্বাৰা প্ৰচাৰিত বৈষ্ণৱ ধৰ্ম পৰম্পৰাত ধৰ্মৰ প্ৰসাৰতাৰ কথা ক'বলৈ যাওেঁত মুছলমানৰ চান্দসাই, গাৰোৰ গোবিন্দ ইত্যাদিৰ লগতে‍ নগাৰ নৰোত্তমৰ নামো সততেই লোৱা হয়৷ এই নগাৰ (নক্তেৰ) নৰোত্তমক বাৰেঘৰীয়া শ্ৰীৰাম আতাই বৈষ্ণৱ ধৰ্মত শৰণ দি পৰ্বত ভৈয়ামৰ সম্প্ৰীতি গঢ়িছিল৷

জন্ম আৰু বংশ পৰিচয়

শ্ৰীৰামদেৱৰ চৰিত (বসুদেৱ দ্বিজকৃত)-ৰ মতে 'মুনি বসু বাণ চন্দ্ৰ শক সিবেলাত/ বাৰেঘৰীয়াত জন্ম শ্ৰীৰাম সাক্ষাত৷ অৰ্থাৎ ১৫৮৭ শকত (১৬৬৫ চনত) শ্ৰীৰাম আতাৰ জন্ম হৈছিল৷ তেখেতৰ পিতৃৰ নাম আছিল সুদৰ্শনদেৱ বা সুদৰিশনদেৱ আৰু মাতৃৰ নাম আছিল পদ্মপ্ৰিয়া আই৷ শ্ৰীৰামদেৱে তেখেতৰ দ্বাৰা ৰচিত 'ভক্তি ছন্দমালা' নামৰ পুথিখনিত দিয়া আত্মপৰিচয় অনুসৰি সুদৰ্শনদেৱৰ পিতৃৰ নাম আছিল শ্ৰীকৃষ্ণদেৱ আৰু মাতৃৰ নাম অশোকা; শ্ৰীকৃষ্ণদেৱৰ পিতৃৰ নাম আছিল জয়হৰি আৰু মাতৃৰ নাম ৰূপা দেৱী৷ শ্ৰীকৃষ্ণদেৱে ৰচনা কৰা ঝুনাৰ মতে শ্ৰীকৃষ্ণদেৱৰ পিতৃ কায়স্থ কুলৰ যদু ভূঞ৷ গতিকে জয়হৰি আৰু যদু ভূঞা একেজন ব্যক্তি বুলি বুজিব লাগিব৷

সাহিত্যকৰ্ম

শ্ৰীৰামদেৱে অসমৰ সৰ্বসাধাৰণ লোকসকলে সহজে বুজি পাব পৰাকৈ সংস্কৃতমূলীয়া বহুতো গ্ৰন্থৰ অনুবাদ নাইবা ভাবানুবাদ কৰি কেইবাখনো পুথি ৰচনা কৰিছিল৷ তেখেতৰ জীৱনৰ প্ৰথম ৰচনা হ'ল 'ভক্তি ছন্দমালা'৷ দ্বিতীয় ৰচনা হ'ল বৃন্দাৱনৰ বৰ্ণনা অতি সৰলকৈ দাঙি ধৰ‍ি ৰচনা কৰা 'বৃন্দাবনচন্দ্ৰ' নামৰ পুথিখন৷ পৰৱৰ্তী সময়ত তেখেতে ভট্টদেৱৰ দ্বাৰা বিৰচিত সংস্কৃত 'ভক্তিবিবেক'-খনি অসমীয়ালৈ অনুবাদ কৰি 'ভক্তিবিবেক' ৰচনা কৰিছিল৷ তদুপৰি নৱম স্কন্ধ ভাগৱত, শান্তিশতক, সাত্বত তন্ত্ৰও তেখেতে সংস্কৃতৰ পৰা অসমীয়ালৈ অনুবাদ কৰিছিল৷ তেখেতে বহুতো গীতমাত ৰচনা কৰিছিল আৰু তাৰে ভিতৰত বৰ্তমাম ১৩৩ টা গীত পোৱা গৈছে৷ অধ্যাত্ম ৰামায়ণৰ সাতোটা কাণ্ডই শ্ৰীৰাম আতাই অসমীয়ালৈ অনুবাদ কৰি অসমীয়া ৰামায়ণী সাহিত্যক চহকী কৰিছিল৷ তাৰে ভিতৰৰ 'সুন্দৰ কাণ্ড'-টি‍ তেখেতৰ নাতি বিষ্ণুৰামদেৱ আৰু পূৰ্ণকামদেৱে চিত্ৰ ৰূপ দি 'সচিত্ৰ সুন্দৰকাণ্ড ৰামায়ণ' হিচাপে পুথিৰূপ দিছিল৷ এই চিত্ৰসমূহ আজিও শিৱসাগৰ জিলাৰ নাজিৰা স্থিত শ্ৰীশ্ৰী চলিহা বাৰেঘৰ সত্ৰত সংৰ‍িক্ষত হৈ আছে৷ শ্ৰীৰামদেৱে বহুতো ঘোষা ৰচনা কৰি 'সৰুঘোষা' নামৰ এখনি পুথি কৰিছিল৷ তদুপৰি তেখেতে চাৰিখনি নাট 'ভীষ্মমোক্ষণ', 'বলিছলন', 'পৰীক্ষিত মোক্ষণ' আৰু 'অজামিল উপাখ্যান' ৰচনা কৰিছিল৷

তথ্যসূত্ৰ

১.বসুদেৱ দ্বিজ কৃত শ্রীৰামদেৱ চৰিত, প্ৰকাশক: মিহিৰচন্দ্ৰ মহন্ত, ১৯৬৫ চন

২. পৃষ্ঠা নং- ১০৬-১০৮, সংকলন-সম্পাদনা: ড° মহেশ্বৰ নেওগ

৩. অৰুণাচল প্ৰদেশৰ টিৰাপ জিলাৰ চৰকাৰী ৱেবছাইট
পাইৰেন' মিটাৰ

alt=MS-80 Class A Fast response and Spectrally flat Pyranometer|
পাইৰেন' মিটাৰ হৈছে সৌৰ বিকিৰণ মাপ কৰা এবিধ সঁজুলি। পাইৰন'মিটাৰ চলাবলৈ ব্যাহিক বিদ্যুৎ শক্তিৰ প্ৰয়োজন নহয়,অৱশ্যে বৰ্তমান হাইব্ৰিড চিষ্টেমত বিদ্যুৎ সংযোগো কৰা যায়। গ্ৰীক ভাষাৰ পাইয়াৰ আৰু এন' শব্দৰ পৰা পাইৰেন' মিটাৰ শব্দটো দিয়া হৈছে,যাৰ অৰ্থ হৈছে ক্ৰমে জুই আৰু আকাশৰ ওপৰত।

প্ৰকাৰ

থাৰ্ম'পাইল পাইৰেন' মিটাৰ
ফ'ট'ভলেটিক পাইৰেন' মিটাৰ

শ্ৰেণী:সঁজুলি
শ্ৰেণী:পদাৰ্থ বিজ্ঞান
কেন'ট টেক দিচ শ্বিট এনিম'ৰ

কেন'ট টেক দিচ শ্বিট এনিম'ৰ হ'ল বিনোদ কাপৰিৰ ২০১৪ চনৰ এখন ভাৰতীয় তথ্যচিত্ৰ। এইখনে ৬২ সংখ্যক ৰাষ্ট্ৰীয় চলচ্চিত্ৰ বঁটাৰ সামাজিক বিষয়ৰ ওপৰত শ্ৰেষ্ঠ চলচ্চিত্ৰৰ ৰাষ্ট্ৰিয় চলচ্চিত্ৰ বঁটা লাভ কৰিছিল। ইয়াত মহিলাসকলৰ দৈনন্দিন জীৱনৰ স্পষ্ট কাহিনী কোৱা হৈছে - মুকলি ঠাইত শৌচ কৰাৰ সময়ত তেওঁলোকে সন্মুখীন হোৱা অপমান আৰু বিপদৰ কথা।

সংক্ষিপ্তসাৰ

কেন'ট টেক দিচ শ্বিট এনিম'ৰ-ত ছয়গৰাকী বিবাহিত মহিলাক দেখুৱাইছে যিসকলে তেওঁলোকৰ নতুন ঘৰত শৌচালয়ৰ অভাৱৰ বাব‍েই পিতৃ-মাতৃৰ ঘৰলৈ উভতি আহে। মুকলি ঠাইত শৌচ কৰিবলগীয়া হোৱাৰ অপমান আৰু অস্বস্তিৰ সন্মুখীন হৈ আৰু সামাজিক চাপৰ সন্মুখীন হৈ এই মহিলাসকল পিতৃ-মাতৃৰ ঘৰলৈ উভতি যোৱাটোকে‍ বাছি লৈছিল, যিটো গ্ৰাম্য ভাৰতত এগৰাকী বিবাহিত মহিলাৰ বাবে অকল্পনীয় আছিল।

উত্তৰ প্ৰদেশৰ কুশনগৰ জিলাত পৰিৱেশিত এই তথ্যচিত্ৰখনে এফালে পূৰদাহ পালন কৰিবলগীয়া আৰু আনফালে মুকলিত নিজকে সকাহ দিবলৈ বাধ্য হোৱা মহিলাসকলৰ হতাশজনক পৰিস্থিতিৰ এক ভয়ানক সোঁৱৰণী।নায়ক আৰু এগৰাকী সামাজিক কৰ্মী আছমাৰ সৈতে হোৱা সাক্ষাৎকাৰৰ জৰিয়তে, যিগৰাকী কাহিনীকাৰো হয়, চলচ্চিত্ৰখনত মহিলাসকলে মুকলি ঠাইত শৌচ কৰাৰ সময়ত সন্মুখীন হোৱা অপমান আৰু বিপদৰ স্পষ্ট কাহিনী কৈছে‍।

কেমেৰাই দৰ্শকক পথাৰ আৰু পথৰ কাষলৈ লৈ যায় য'ত মহিলাসকলে অন্ধকাৰ আৱৰণত নিজকে মুক্ত কৰিবলৈ দলৱদ্ধভাৱে একত্ৰিত হয়। এই বিশেষ অসুবিধাক আলোকপাত কৰা এটা লোকগীতে ছবিখনৰ আখ্যানৰ মাজত সংযোগ স্থাপন কৰে। আছমাৰ প্ৰচাৰ আৰু এই বিষয়টো সংবাদ মাধ্যমত প্ৰকাশ পোৱাৰ বাবে চৰকাৰী কৰ্তৃপক্ষই ছয়টা ঘৰত শৌচাগাৰ নিৰ্মাণ কৰে। তেতিয়াহে মহিলাসকলে তেওঁলোকৰ বৈবাহিক ঘৰলৈ উভতি আহিছিল।

এই মহিলাসকলৰ কাহিনী নথিভুক্ত কৰাৰ সমান্তৰালকৈ ছবিখনে বিয়াত নিজৰ সামৰ্থ্যৰ বাহিৰত খৰচ কৰা কিন্তু পিছফালৰ চোতালত শৌচাগাৰ নিৰ্মাণ কৰিবলৈ পৰ্যাপ্ত ধন নথকা পৰিয়ালসমূহৰ অগ্ৰাধিকাৰৰ ওপৰত প্ৰশ্ন উত্থাপন কৰিছে। ইয়াৰ পৰা এই প্ৰশ্ন উত্থাপন হয় যে ঘৰৰ এটা শৌচাগাৰে কেৱল এগৰাকী মহিলাৰ উদ্দেশ্য পূৰণ কৰে নেকি? প্ৰধানমন্ত্ৰী শ্ৰী নৰেন্দ্ৰ মোদীয়ে স্বাধীনতা দিৱসৰ ভাষণত এই বিষয়টোৰ উল্লেখ কৰাটো স্বচ্ছতাৰ ক্ষেত্ৰত এতিয়াও কিমান কাম কৰিবলগীয়া আছে তাৰ প্ৰতিফলন।

বঁটা আৰু মনোনয়ন

বঁটা
অনুষ্ঠানৰ তাৰিখ
শ্ৰেণী
প্ৰাপক আৰু মনোনীতসকল
ফলাফল
৬২ সংখ্যক ৰাষ্ট্ৰীয় চলচ্চিত্ৰ বঁটা
২৪ মাৰ্চ, ২০১৫
সামাজিক বিষয়ৰ শ্ৰেষ্ঠ ছবি

১৫ জুলাই ২০১৫
অফিচিয়েল নিৰ্বাচন

অষ্ট্ৰেলিয়াৰ ভাৰতীয় চলচ্চিত্ৰ মহোৎসৱ
আগষ্ট ২০১৫
অফিচিয়েল নিৰ্বাচন

কলকাতা আন্তঃৰাষ্ট্ৰীয় চলচ্চিত্ৰ মহোৎসৱ
১৪ নৱেম্বৰ ২০১৫
অফিচিয়েল নিৰ্বাচন

হালদ্বাণী চলচ্চিত্ৰ মহোৎসৱ
অক্টোবৰ ২০১৫
অফিচিয়েল নিৰ্বাচন

তথ্যসূত্ৰ

শ্ৰেণী:তথ্যচিত্ৰ
৪ আগষ্ট

এইদিনত ঘটা কেইটামান উল্লেখযোগ্য ঘটনা-

ঘটনাৱলী

১৬৬৬ - নেডাৰলেণ্ড আৰু ইংলেণ্ডৰ মাজত চেইণ্ট জেমছ দে' সামুদ্ৰিক যুদ্ধ (দ্বিতীয় এংগলো-ডাছ যুদ্ধৰ অন্তৰ্গত) আৰম্ভ।
১৭৫৩ - জৰ্জ ৱাশ্বিংটনে ৰাজমিস্ত্ৰীৰ ডিগ্ৰী (ইংঃ master mason) লাভ কৰে।
১৯১৪ - জাৰ্মানীৰ বিৰুদ্ধে ইংলেণ্ডৰ যুদ্ধ ঘোষণা কৰে। আৰম্ভ হয় প্ৰথম মহাসমৰৰ।
১৯৩৯ - ডিব্ৰুগড়ৰপৰা ইংৰাজী বাতৰি কাকত দ্য আছাম ট্ৰিবিউন সাপ্তাহিক ৰূপে প্ৰকাশিত হয়। প্ৰথম সম্পাদক আছিল লক্ষ্মীনাথ ফুকন।
১৯৪৪ - এন ফ্ৰাংকক জাৰ্মান সুৰক্ষা আৰক্ষীয়ে (ইংঃ German Security Police) গ্ৰেপ্তাৰ কৰে।
১৯৫৬ - ট্ৰম্বেত ভাৰতৰ প্ৰথমটো নিউক্লীয় ৰিয়েক্টৰ ‘‘অপ্সৰা’’ কাৰ্যক্ষম কৰা হয়।
১৯৬৫ - অসমীয়া দৈনিক বাতৰি কাকত ‘‘দৈনিক বাতৰি কাকত’’ প্ৰকাশিত হয়। এই কাকত সম্পাদনা কৰিছিল কীৰ্তিনাথ হাজৰিকাই।
২০০২ - মানচেষ্টাৰত ১৭তম কমলৱেলথ খেল সমাপ্ত হয়।
২০০৭ - আমেৰিকাৰ নাছাই ফ'নিক্স (ইংঃ Phoenix) মহাকাশযান মংগল গ্ৰহলৈ প্ৰেৰণ কৰে।
২০২১ - ২০২১ চনত জাপানৰ টকিঅ' অনুষ্ঠিত হোৱা ২০২০ গ্ৰীষ্মকালীন অলিম্পিকত ছেমিফাইনেলত তুৰস্কৰ বুজেনাছ চাৰ্মেলেনীৰ হাতত লাভলীনা বৰগোহাঁই ৫-০ ব্যৱধানত পৰাস্ত হয়। ইয়াৰ ফলত লাভলীনাই ব্ৰঞ্জৰ পদক লাভ কৰি অলিম্পিকত পদক লাভ কৰা অসমৰ প্ৰথমগৰাকী ব্যক্তি হৈ পৰে।

জন্ম

১৭৯২ - পাৰ্চী বিছি শ্বেলী বা শ্বেলী, ইংৰাজ ৰোমাণ্টিক কবি।
১৮৫৯ - ন্যুট পেডাৰছন হামছুন, নৰৱেৰ ঔপন্যাসিক। ১৯২০ চনত হামছুনে লাভ কৰিছিল সাহিত্যৰ নোবেল বঁটা। তেওঁৰ বিখ্যাত উপন্যাস হ’ল “হাংগাৰ”।
১৯০০ - মহাৰাণী এলিজাবেথ, মহাৰাণী এলিজাবেথ দ্বিতীয়ৰ মাতৃ। (মৃঃ ৩০ মাৰ্চ, ২০০২)
১৯২৯ - কিশোৰ কুমাৰ গাঙ্গুলি, বিখ্যাত ভাৰতীয় বাঙালী গায়ক আৰু নায়ক।
১৯৩২ - শশীকলা চাইগল, ভাৰতীয় চলচ্চিত্ৰ আৰু দূৰদৰ্শনৰ অভিনেত্ৰী।
১৯৪৮ - জৰ্জিঅ' পাৰিচি, ইটালিয়ান তাত্ত্বিক পদাৰ্থবিজ্ঞানী।
১৯৬১ - বাৰাক ওবামা, আমেৰিকাৰ প্ৰথম কৃষ্ণাঙ্গ ৰাষ্ট্ৰপতি।
১৯৭৫ - তৰালী শৰ্মা, অসমৰ কণ্ঠশিল্পী আৰু সংগীত পৰিচালিকা।

মৃত্যু

১৮৭৫ - হানছ এণ্ডাৰছন, ডেনমাৰ্কৰ কবি আৰু আৰু ৰূপকথাকাৰ। তেওঁৰ সম্পূৰ্ণ নাম হানছ ক্ৰিষ্টিয়ান এণ্ডাৰছন।
১৯৩১ - ডেনিয়েল ৱিলিয়ামছ, প্ৰথম মুক্তভাৱে হৃদযন্ত্ৰ অস্ত্ৰোপ্ৰচাৰ কৰা চিকিৎসক।
১৯৩৭ - কাশী প্ৰসাদ জয়ছোৱাল, ভাৰতৰ প্ৰখ্যাত বুৰঞ্জীবিদ।
১৯৪৮ - মিলেভা মেৰিক, পদাৰ্থবিজ্ঞানী, এলবাৰ্ট আইনষ্টাইনৰ প্ৰথম পত্নী আৰু সহকৰ্মী। (জঃ ১৮৭৫)
১৯৬৯ - আনন্দিৰাম দাস, অসমৰ প্ৰসিদ্ধ গীতিকাৰ।
২০২৫ - সত্যকৃষ্ণ মিশ্ৰ, প্ৰসিদ্ধ বেহেলাবাদক।

দিৱস

বাৰাক ওবামা দিৱস। (আমেৰিকা)
সংবিধান দিৱস (কুক আইলেণ্ড)
বিশ্ব স্বাস্থ্য সংস্থা(WHO) আৰু ৰাষ্ট্ৰসংঘৰ শিশুৰ নিধিৰ (UNICEF)ৰ বিশ্ব মাতৃদুগ্ধ পান সপ্তাহৰ চতুৰ্থ দিন। (১ আগষ্টৰ পৰা ৭ আগষ্টলৈ)

অনান্য

বাহ্যিক সংযোগ

বিবিচি: এই দিনত

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

তথ্য়সূত্ৰ
২ জুলাই

ঘটনাপঞ্জী

১৬৯৮ – থমাছ ছাভেৰীয়ে তেওঁৰ প্ৰথম ভাপ ইঞ্জিনৰ পেটেণ্ট লাভা কৰে।
১৮৯৭ – ইটালীৰ বিজ্ঞানী মাৰ্কনীয়ে লণ্ডনক অনাতাঁৰ যন্ত্ৰৰ বাবে পেটেণ্ট লাভ কৰে।
১৯৪০– ভাৰতীয় স্বাধীনতা সংগ্ৰামৰ অগ্ৰণী নেতা সুভাষ চন্দ্ৰ বসুক গ্ৰেপ্তাৰ কৰি কলিকতা কাৰাগাৰত বন্দী কৰা হয়।
২০০২ – অকলশৰে বেলুনত উঠি পৃথিৱী প্ৰৰিভ্ৰমণ কৰা প্ৰথম ব্যক্তি হিচাপে পৰিগণিত হয় ষ্টিভ ফ'ছেট।
২০১৩ - আন্তঃৰাষ্ট্ৰীয় জ্যোতিৰ্বিজ্ঞান সংঘই প্ল'টোৰ চতুৰ্থ আৰু পঞ্চম উপগ্ৰহ দুটাক ক্ৰমে কাৰ্বেৰছ (Kerberos) আৰু ষ্টিক্স (Styx) নামেৰে নামকৰণ কৰে।

জন্ম

১৮৬২ – ৱিলিয়াম হেনৰী ব্ৰেগ, ইংৰাজ ন'বেল বঁটা বিজয়ী বিজ্ঞানী। (মৃত্যু. ১৯৪২)
১৮৭৭ – হেৰমান হেস, জাৰ্মান ন'বেল বঁটা বিজয়ী সাহিত্যিক তথা কবি। (মৃত্যু ১৯৬২)
১৯৮৩ - সুহাস ললিনাকেৰী য়াথিৰাজ, ভাৰতীয় প্ৰসাশনিক বিষয়া তথা পেছাদাৰী পেৰা-বেডমিণ্টন খেলুৱৈ।

মৃত্যু

১৭৫৭ - চিৰাজ-উদ-দৌলা, বংগৰ অন্তিম স্বাধীন নৱাব আছিল।
১৭৭৮ - জঁ-জাক ৰুছ’, চমুকৈ ৰুছো, ফৰাচী বিপ্লৱৰ পিতৃপুৰুষ, চুইজাৰলেণ্ড আৰু ফ্ৰান্সৰ দাৰ্শনিক।
১৮৪৩ - চেমুৱেল হ্যানিমেন, জাৰ্মানীৰ হোমিওপেথিক ঔষধৰ আবিষ্কাৰক।
১৯৬১ - আৰ্নেষ্ট হেমিংৱে, আমেৰিকান উপন্যাসিক, ছুটিগল্প ৰচক আৰু সাংবাদিক।
১৯৫০ - ইউছুফ মেহেৰ আলী, ভাৰতীয় স্বাধীনতা সংগ্ৰামী আৰু সমাজতান্ত্ৰিক নেতা। (তেওঁ ১৯৪২ চনত বোম্বাইৰ মেয়ৰ নিৰ্বাচিত হৈছিল। তেওঁ ৰাষ্ট্ৰীয় মিলিছিয়া, বোম্বাই যুৱ লীগ আৰু কংগ্ৰেছ সমাজতান্ত্ৰিক দলৰ প্ৰতিষ্ঠাপক আছিল।)
২০২২ - তুলসী ওজা, অসমীয়া লোক কৃষ্টিৰ সাধক, ঢোলৰ ওজা তথা প্ৰতিমা পাণ্ডে বঁটা প্ৰাপক।

দিৱস

বিশ্ব ক্ৰীড়া সাংবাদিক দিৱস।
স্বাধীনতা দিৱস - বাহিয়া

বাহ্যিক সংযোগ

বিবিচি: এই দিনত ঘটা কেইটামান উল্লেখযোগ্য ঘটনা

তথ্য সূত্ৰ
পশ্চিম খাছী পাৰ্বত্য জিলা

পশ্চিম খাছী পাৰ্বত্য ভাৰতৰ মেঘালয় ৰাজ্যৰ এটি প্ৰশাসনিক জিলা।

ইতিহাস

পশ্চিম খাছী পাৰ্বত্য জিলাখন খাছী পাৰ্বত্য জিলাৰ পৰা নিৰ্মাণ কৰা হৈছে, যাক ১৯৭৬ চনৰ ২৮ অক্টোবৰত পশ্চিম আৰু পূব খাছী পাৰ্বত্য জিলাত হিচাপে বিভক্ত কৰা হৈছিল।

ভূগোল

নংষ্ট'ইন পশ্চিম খাছী পাৰ্বত্য জিলাৰ জিলা সদৰ। এই জিলাখনৰ আয়তন ৫২৪৭ বৰ্গ কিলোমিটাৰ।

বিভাগ

প্ৰশাসনিক বিভাগসমূহ

পশ্চিম খাছী পাৰ্বত্য জিলাখন চাৰিটা ব্লকত বিভক্ত:

নাম
মুখ্যালয়
জনসংখ্যা
স্থিতি
মৈৰাং মৈৰাং |
মৱচীনৰাট (Mawshynrut) ৰিয়াঙদো (Riangdo) |
মাৱথাদ্ৰৈচান নংশ্বিলং |
নংষ্ট'ইন নংষ্ট'ইন |

জনগাঁথনি

২০০১ চনৰ লোকপিয়ল অনুসৰি পশ্চিম খাছী পাৰ্বত্য জিলাৰ জনসংখ্যা ৩৮৩,৪৬১ জন, মালদ্বীপ দেশৰ সমান। ই ২০১১ চনত জনসংখ্যাৰ দিশৰ পৰা জিলাখনে ভাৰতৰ ৬৪০খন জিলাৰ ভিতৰত ৫৬২তম স্থান লাভ কৰিছে। জিলাখনৰ জনসংখ্যাৰ ঘনত্ব । ২০০১-২০১১ লৈকে ইয়াৰ জনসংখ্যা বৃদ্ধিৰ হাৰ আছিল ৩০.২৫% । ১০০০ জন পুৰুষৰ বিপৰীতে মহিলাৰ সংখ্যা ৯৮০ গৰাকী আৰু সাক্ষৰতাৰ হাৰ ৭৭.৮৭% ৷

তথ্যসূত্ৰ

বাহ্যিক সংযোগ

West Khasi Hills website
Khasi Hills Autonomous District Council website
West Khasi Hills District website

শ্ৰেণী:মেঘালয়ৰ জিলা
মালীবৰ সাপ

মালীবৰ সাপ বা মাৰলি‍ সাপ (, বৈজ্ঞানিক নাম-Lycodon aulicus) দক্ষিণ এছিয়া আৰু দক্ষিণ-পূব এছিয়াত দেখা পোৱা এবিধ অবিষধৰ (nonvenomous) সাপৰ প্ৰজাতি।

বিৱৰণ

মালীবৰ সাপৰ দেহৰ দৈৰ্ঘ্য ৫১ ছে:মি: আৰু নেজ ১১ ছে:মি: পৰ্যন্ত দীঘল হয়। ঠাইবিশেষে এই সাপবিধৰ দেহৰ বৰণ বেলেগ বেলেগ হোৱা দেখা যায়। সাধাৰণতে ই মিহি মটিয়া বা মুগা বৰণীয়া হয়।

বিতৰণ

মালীবৰ সাপ পাকিস্তান, শ্ৰীলংকা, ভাৰত, নেপাল, ম্যানমাৰ, থাইলেণ্ড, মালয়েছিয়া, ইণ্ডোনেছিয়া, ফিলিপাইনছ আদি দেশত বিস্তৃত হৈ আছে। ভাৰতবৰ্ষত ইয়াক সাধাৰণতে হিমালয়ৰ পাদদেশত আৰু অসম, মহাৰাষ্ট্ৰ আদি ৰাজ্যত দেখা পোৱা যায়।

আচৰণ

মালীবৰ সাপ স্বভাৱত নিশাচৰ হয় আৰু দিনৰ ভাগত ই নিষ্ক্ৰিয় হৈ থাকে। ই ধৰিলে বৰকৈ খোঁট‍ে তীব্ৰ আৰু ভয় খুৱাবলৈ গাটো চেপেটা কৰি আকস্মিকভাৱে জপিয়াই দিয়ে৷

তথ্যসূত্ৰ

বাহ্যিক সংযোগ

শ্ৰেণী:সাপ
শ্ৰেণী:জীৱবিজ্ঞান
শ্ৰেণী:অসমৰ সাপ